CELEX: 62010CA0137
Language: sk
Date: 2011-05-05 00:00:00
Title: Vec C-137/10: Rozsudok Súdneho dvora (tretia komora) z  5. mája 2011 (návrh na začatie prejudiciálneho konania, ktorý podal Conseil d’État — Belgicko) — Európske spoločenstvo/Región Brusel-hlavné mesto (Článok 207 ods. 2 ES a článok 282 ES — Zastupovanie Európskych spoločenstiev pred vnútroštátnymi súdmi — Právomoci zverené Komisii — Delegovanie právomoci na zastupovanie na iné inštitúcie Spoločenstiev — Podmienky)

25.6.2011   
            
            
               SK
            
            
               Úradný vestník Európskej únie
            
            
               C 186/6
            
         Rozsudok Súdneho dvora (tretia komora) z 5. mája 2011 (návrh na začatie prejudiciálneho konania, ktorý podal Conseil d’État — Belgicko) — Európske spoločenstvo/Región Brusel-hlavné mesto
   (Vec C-137/10) (1)
   
   (Článok 207 ods. 2 ES a článok 282 ES - Zastupovanie Európskych spoločenstiev pred vnútroštátnymi súdmi - Právomoci zverené Komisii - Delegovanie právomoci na zastupovanie na iné inštitúcie Spoločenstiev - Podmienky)
   2011/C 186/10
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobca: Európske spoločenstvo
   
      Žalovaný: Región Brusel-hlavné mesto
   
      Predmet veci
   
   Návrh na začatie prejudiciálneho konania — Conseil d’État — Výklad článku 282 a článku 207 ods. 2 prvého pododseku ES — Podmienky delegovania právomoci zastupovať Spoločenstvo pred súdmi na inú inštitúciu Komisiou — Platnosť splnomocnenia, na ktorom nie je menovite uvedená fyzická osoba, ktorá je oprávnená zastupovať poverenú inštitúciu — Právomoc vnútroštátneho súdu, na ktorom sa konanie vedie, rozhodnúť o tejto otázke — Pochybnosti v súvislosti so zastupovaním Rady pred súdmi jej zástupcom generálneho tajomníka, ktorý zodpovedá za chod generálneho sekretariátu — Dodržiavanie zásady organizačnej autonómie inštitúcií
   
      Výrok rozsudku
   
   Splnomocnenie, ktorým Európska komisia delegovala na inú inštitúciu Spoločenstva svoju právomoc, ktorú jej zveruje článok 282 ES, na zastupovanie Európskych spoločenstiev pred vnútroštátnym súdom v spore týkajúcom sa tejto inštitúcie, bolo udelené platne a nezávisle od toho, či v tomto splnomocnení je alebo nie je menovite určená fyzická osoba, ktorá je oprávnená zastupovať splnomocnenú inštitúciu. V takýchto prípadoch mohla táto splnomocnená inštitúcia, ako aj fyzická osoba, pokiaľ bola určená, splnomocniť na zastupovanie Európskych spoločenstiev advokáta.
   
      (1)  Ú. v. EÚ C 148, 5.6.2010.